Donald Edmond Pelotte

Donald E. Pelotte S.S.S. (født 13. april 1945 i Waterville i Maine i USA, død 7. januar 2010 i Florida) var den tredje katolske biskop av bispedømmet Gallup i New Mexico. Han var den første av indiansk avstamning som ble katolsk biskop i USA; Erkebiskop Charles J. Chaput, O.F.M. Cap., var etter hans død den eneste aktive amerikanske bispedømmebiskop av indiansk avstamning. Han er også den eneste kjente katolske biskop som har presteviet sin egen tvillingbror. Biskop Pelotte ordinerte fader Dana F. Pelotte, S.S.S., til prest 4. september 1999 i deres barndomsmenighet i Waterville i Maine.

Liv og virke

Bakgrunn
Donald Edmond Pelotte ble født 13. april 1945 i Waterville i Maine til Norris Albert Pelotte og Margaret Yvonne LaBrie Pelotte. Faren hans var abenakiindianer, og moren hans var av fransk-kanadisk (Québécois) avstamning. Donald og tvillingbroren Dana var de yngste av fem brødre. Han studerte ved Eymard Seminary i Hyde Park i New York i løpet av den videregående skolegang. Han gikk senere på John Carroll University i Cleveland i Ohio og fullførte senere doktorgradsstudier ved Fordham University. Hans doktorgradsavhandling hadde tittelen: John Courtney Murray, Theologian in Conflict: Roman Catholicism and the American Experience. Denne ble senere utgitt i bokform av Paulist Press.

I en alder av 33 år ble han provinssuperior for Congregation of the Blessed Sacrament og var den yngste overordnede av et katolske ordenssamfunn for menn i USA på den tiden.

Biskop
Den 24. februar 1986 ble han utnevnt til koadjutor-biskop av Gallup, og ble bispeviet 6. mai 1986. Hovedkonsekrator ved hans bispevielse var erkebiskopen av Santa Fe, Robert Fortune Sanchez; medkonsekrerende var biskop Jerome Joseph Hastrich av Gallup og biskop Anthony Michael Pilla av Cleveland. 

Han overtok etter sin forgjenger Jerome J. Hastrich, som ble pensjonist 31. mars 1990. Pelotte ble den tredje biskop av Gallup. Fra 1986 til 2008 fungerte Pelotte også som episkopal moderator for Tekakwitha Conference, en sammenslutning av katolske indianere og andre førstenasjonskatolikker.

Fall - eller overfall 
Biskop Pelotte ble alvorlig skadet i sitt hjem i Gallup 23. juli 2007. De omfattende skadene inkluderte også en traumatisk hjerneskade. Ifølge bispedømmets kurie og en politirapport insisterte Pelotte på at skadene hans var et resultat av et fall ned trappen hjemme; assistenten hans spekulerte imidlertid i at han «så ut som om han var blitt banket opp» og at skadene hans var mer i samsvar med et brutalt overfall enn med et fall ned et teppebelagt trappeløp..

Den 3. januar 2008 utnevnte pave Benedikt XVI msgr. Thomas J. Olmsted, biskop av Phoenix, til apostolisk administrator sede plena av bispedømmet Gallup, og ga Pelotte ett års permisjon for å underlette hans bedringsprosess.

Den 30. april 2008 aksepterte pave Benedikt XVI fratredelsessøknaden presentert av Pelotte i samsvar med kanon 401 § 2 i Kirkeloven. Biskop Olmsted fortsatte å styre bispedømmet som apostolisk administrator inntil James S. Wall ble utnevnt til biskop av Gallup og tok kanonisk besittelse av bispedømmet den 23. april 2009.

Mandag 8. juli 2008 offentliggjorde KRQE News 13 i Albuquerque og avisen Gallup Independent resultatene av deres etterforskning av Pelotte-saken. Bilder som ikke tidligere hadde blitt offentliggjort for offentligheten, antydet at biskopen fikk kraftige slag i hodet og ryggen. Stasjonen spekulerte i at skadene ikke tydet på et fall, men snarere en mulig juling. Politiets etterforskning ble avsluttet, og ble ikke tilbakekalt.

Pelotte ble innlagt på sykehus i kritisk tilstand, med sine slektninger ved sin side, den 30. desember 2009. Han døde 7. januar 2010 på et sykehus i Florida. Begravelsesmessen for biskop Pelotte ble holdt torsdag 14. januar 2010 i Sacred Heart Cathedral i Gallup. Etter hans ønske ble han gravlagt i katedralens krypt.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Jozef-Ernest van Roey (1874-1961) *1926
 Kardinal Leo Jozef Suenens (1904-1996) 1945
 Erkebiskop Jean Jadot (1909-2009) *1968
 Erkebiskop Robert Fortune Sanchez (1934-2012) *1974
 Erkebiskop Donald Edmond Pelotte S.S.S. (1945-2010) *1986

Referanser

katolske biskoper fra USA
Medlemmer av katolske ordener fra USA
Linjen Rebiba
Personer fra Kennebec County i Maine